ชาร์กูว์ทรี

ชาร์กูว์ทรี (; มาจากคำว่า  "เนื้อ" กับคำว่า  "ที่ปรุงแล้ว, ที่สุกแล้ว") เป็นศัพท์ภาษาฝรั่งเศสที่ใช้หมายถึงแขนงการทำอาหารที่เกี่ยวข้องกับการปรุง การถนอม และการนำเสนอผลิตภัณฑ์เนื้อสัตว์ (ส่วนใหญ่เป็นเนื้อหมู) ในรูปแบบที่หลากหลาย นอกจากนี้ยังหมายรวมถึงตัวผลิตภัณฑ์ที่ผ่านกระบวนการดังกล่าวด้วย เช่น เบคอน, แฮม, ไส้กรอก, แตรีน, กาล็องตีน, บาลอตีน, ปาเต, กงฟี เป็นต้น

ชาร์กูว์ทรีเป็นส่วนหนึ่งของแผนกครัวเย็น () ของเชฟหรือคนครัว แต่เดิมมีจุดประสงค์เพื่อเป็นการถนอมเนื้อสัตว์ในยุคก่อนที่จะมีการแช่เย็น ชาร์กูว์ทรีในปัจจุบันได้รับการปรุงและจัดเสิร์ฟตามรสชาติที่ได้จากกระบวนการถนอมอาหาร

อ้างอิง

บรรณานุกรม 
 Ruhlman, Michael and Polcyn, Brian. Charcuterie: The Craft of Salting, Smoking and Curing.  New York: W. W. Norton & Company, 2008. .
 The Culinary Institute of America. Garde Manger: The Art and Craft of the Cold Kitchen. 3rd ed. Hoboken, NJ: John Wiley & Sons, 2008. .

เนื้อสัตว์
เนื้อหมู
เนื้อแห้ง
เนื้อสัตว์รมควัน
เนื้อตัดเย็น
คำและวลีภาษาฝรั่งเศส
คำศัพท์เกี่ยวกับการทำอาหาร
อาหารฝรั่งเศส
อาหารอิตาลี
อาหารโปรตุเกส